Publication: Magyar Közlöny
Issue: MK-2009-187 (Year: 2009, Number: 187)
Era: 2004-2010
Section: 21. kutatás-fejlesztés: a kutatás-fejlesztésrõl és technológiai innovációról szóló 2004. évi CXXXIV. törvény 4. §-ának
Paragraph Index: 86

(4) A fejezeti jogosítványokkal felruházott költségvetési szerv elõirányzatai felett a fejezetet irányító szerv részére megállapított jogosultságokat a költségvetési szerv vezetõje gyakorolja. Ezen elõirányzatok tekintetében fejezetet irányító szervnek – a 2. § 6. pontjában foglaltakkal összhangban – a fejezeti jogosítványokkal felruházott költségvetési szerv minõsül. A kormányhivatal mint fejezeti jogosítványokkal felruházott költségvetési szerv az állami költségvetés tervezéséhez (27–33. §), az idõközi mérlegjelentések kialakításához (206. §), az elõirányzat-maradvány elszámolásához (208–212. §) és a beszámoláshoz (216–226. §) kapcsolódóan megtett intézkedéseirõl tájékoztatja azt a fejezetet irányító szervet, amely fejezethez az állami költségvetésben címrend szerint kapcsolódik. A fejezeti jogosítványokkal felruházott egyéb költségvetési szervek esetén a tájékoztatási kötelezettség nem érvényesül.

Source: https://magyarkozlony.hu/hivatalos-lapok/5cc3d19258db0f0a800cbf99005c74ae65d70b37/dokumentumok/a9f97e91332fa51d899c57b5b63c3a5558272c9f/letoltes